Врз основа на член 36 став 1 точка 1 од Законот за локална самоуправа („Сл.весник на РМ“ бр.5/02) и член 19 став 2 точка 1 од Статутот на Општина Берово („Службен гласник на Општина Берово 13/02 и 18/07“), Советот на Општина Берово на седницата одржана на ден 14.11.2008 година, донесува

СТАТУТАРНА ОДЛУКА

За измена на Статутот на Општина Берово

Член1

 Во Статутот на Општина Берово („Службен гласник на Општина Берово“ бр.13/02 и 18/07) во член 52 се додава став 3 кој гласи:

 „Со цел унапредување на правата на пациентите, Советот формира Комисија за унапредување на правата на пациентите во Општина Берово “

Член 2

 По член 58-б се додава член 58-в кој гласи:

 „Комисијата за унапредување на правата на пациентите во Општината ги врши следните работи: ја следи и проценува состојбата со заштита на правата на пациентите, предлага мерки за подобрување на заштита на правата на пациентите до надлежните органи, соработува со надлежните органи, разгледува поплаки од пациентите и предлага превземање мерки до надлежните органи, бара стручна експертиза ако оцени дека тоа е неопходно за утврдување на состојбата, води евиденција за поединечните поплаки на пациентите, како и на мерките превземени за заштита на правата на пациентите, подготвува и издава годишен извештај за заштита на правата на пациентите пред Советот на Општината, врши и други работи пропишани со закон“

Член 3

Оваа Статутарна Одлука влегува во сила осмиот ден од денот на објавувањето во „Службен гласник на Општина Берово“.

Бр.07-1905/1 Совет на Општина Берово

14.11.2008 година Претседател

Б е р о в о Лидија Догазанска